**Sid Roth Interjú Daniel Kolendával 2020**

***SID****: Helló, Sid Roth vagyok. Üdvözöllek világomban, ahol természetes a természetfeletti. Mai vendégem azt mondja, varázsló-doktorok folyton meg akarják ölni, ami azonban őt felkészítette arra, hogyan végezzen sárkányokkal. Sárkányokkal???*

*Amikor azt látom, hogy Istennek egy nagy embere, aki nemrég hazament a mennybe: Reinhard Bonnke, akinek szolgálata alatt 80 millió embert dokumentáltak, akik Jézus mellett döntöttek. A szám is tátva maradt amikor megtudtam, mivel ez rengeteg ember, Daniel.*

**DANIEL**: Igen. Átlagosan több mint egymillió ember megtérése minden egyes évében.

***SID****: 28 éves voltál, amikor felhívott téged Reinhard, amikor már egy ideje mellette dolgoztál és egy találkozóra hívott el feleségeddel együtt. Mielőtt elmondanád, hogy mit mondott nektek, volt bármilyen elképzelésed, hogy mit fog mondani?*

**DANIEL**: Nem. A munkám mindig a színfalak mögött történt. Hordtam a Bibliáját és hasonlók. Majd egy nap rám nézett, és azt mondta: „Isten evangelistának hívott el téged!” Én ezt soha nem mondtam neki, mivel nem akartam, hogy azt érezze, hogy valamilyen hátsó indítékom van azzal, hogy szolgálom őt. És nem is volt! Azért voltam ott, hogy őt szolgáljam. De mikor ezt mondta, azt feleltem: "Igen. Csupán 7 éves voltam, amikor úgy éreztem, Isten elhívott, hogy a nemzeteknek hirdessem az Evangéliumot.” Majd azt mondta:" Nos, akkor ezt kell tenned!” És kirúgott. Elküldött. És néhány évvel később meghívott, hogy kezdjek vele szolgálni itt-ott. De egészen addig a pillanatig, meg sem álmodtam, hogy azt fogja majd mondani.

***SID****: És mit mondott nektek?*

**DANIEL**: Azt mondta: "Daniel, az Úr szólt hozzám és ezt mondta: „Jelöld ki és kend fel a felkentemet!” És azt mondta: "Úgy gondolom, Isten téged kent fel, hogy folytasd ezt a szolgálatot és azt akarom, hogy csináld." És azt hiszem, ott ültem legalább öt percig tátott szájjal nem tudtam mit mondjak erre. Ahogy mondtad, 28 éves voltam, zöldfülű és annak gondolata, hogy a világ egyik legnagyobb evangelista szolgálatát vezessem, ami valaha is létezett, számomra teljesen ijesztő volt. És tudod Sid, akkoriban egy dél-afrikai újságírónő felállt egy sajtótájékoztatón, és nagyon ellenséges hangon azt mondta nekem: "Fiatalember, hogy képzeli, hogy egy olyan ember cipőjébe bújjon, mint Reinhard Bonnke?" És azt hiszem, ezt mindenki más nevében is mondta. Egy pillanatra megijedtem, majd megérintett Isten Szelleme és azt mondtam: "Hölgyem, én egyáltalán nem akarok Reinhard Bonnke cipőjébe bújni! A Szent Szellem saját cipőt adott nekem, és mindaddig, amíg abban is maradok, ott lesz Isten kegyelme és kenete. És ez azóta is így van.

***SID****: Nos, írtál egy új könyvet, melynek címe: „Végezni a sárkányokkal” Először is, mi a sárkány?*

**DANIEL**: Nos, a sárkány metaforáját nagyon gyakran használja a Szentírás. Valójában a Jelenések könyvében maga a Sátán, akiről azt írja az Ige, hogy ő a régi kígyó, a nagy sárkány. Ez a Biblia végén van. A Biblia elején pedig a legelső történetben is szerepel egy kígyó, aki a kísértő. Kígyó-szörnyeket használ a Biblia jelképesen ezekre a démoni erőkre és hatalmakra, melyekkel küzdünk. És a Biblia azt mondja, amit a keresztények gyakran szem elől tévesztenek, hogy nem test és vér ellen tusakodunk, hanem szellemi fejedelemségek, e világ sötétségének uralkodói ellen. Más szavakkal, amit a Biblia mond nekünk az, hogy az igazi harcunk, nem az előttünk álló, kézzelfogható dolgokkal van, amikkel szembe találjuk magunkat. A látható dolgokról a Biblia egyértelműen azt mondja, hogy nem azokkal van a harcunk. A valós harcunk a szellemvilágban van, szellemi háborúban vagyunk, melyet nem látunk a szemünkkel. És ami abban a csatában történik, az határozza meg a földi dolgok kimenetelét. Nagyon fontos, hogy ezt a keresztények megértsék.

***SID****: Mondj nekem néhány példát... Tudunk a sárkányokról, hiszen varázsló-doktorokkal kerültél szembe Afrikában és máshol, de milyen sárkányokkal kerül szembe egy háziasszony, diák, üzletember, szemétgyűjtő? Milyen kígyókkal néznek ők szembe?*

**DANIEL**: Nos, egyszer olvastam egy érdekes történetet egy Brit újságban. A cikk címe kb az alábbi volt: „Egy ember Picur nevű 2 és fél méteres sziklapiton kígyója álmában végzett gazdájával” És arra gondoltam, hogy az ember kígyója valószínűleg aranyos kis háziállat volt, amikor hazavitte a kisállat-kereskedésből. Simogatta, ápolgatta, etette, nevelte. Mégis ez lett az a fenevad, amely végül kioltotta az életét. Arra gondoltam, milyen jó példa ez arra, amit oly sok keresztény és hívő ember megtapasztal az életében. Mivel a valóság az, a dolgok, amelyekkel küzdünk azok, amelyek lehúzzák az embereket, például a függőség, válás, kapcsolati, munkahelyi problémák, mindezek a különféle dolgok, sötétség, kötelékek, amelyek pusztítják az emberek életét, nagyon gyakran kis házikedvencként kezdődnek, de mi vagyunk, akik etetik. Mi tápláljuk, ölelgetjük, magunkhoz szorítjuk őket, és végül elpusztítják az életünket. Az egyik nagy kulcs tehát az, hogy megtanuljuk beazonosítani ezeket, amikor még kicsik. Már a kezdetektől fogva, még a tojás-formájukban össze kell őket törni!

***SID****: Számtalan olyan emberrel találkoztál, akik ártani akarnak neked, bántani próbálnak, mint például boszorkányok, varázsló-doktorok. Mesélnél az egyik ilyen varázsló-doktorról, aki megpróbált az életedre törni? Már többen is megpróbáltak megölni.*

**DANIEL**: Igen. Nos, Nigériában is megtörtént. Később a helyi pásztortól a háttérsztorit is megtudtam. Afrikának ezen részéről származik a vudu. Nagyon jól ismert, hogy boszorkányok és varázsló-doktorok is vannak ott. Animizmus, „Juju” ami annyit jelent: boszorkányság.

***SID****: Lehet néhány nézőnk úgy gondolja, hogy ez nem is valós. De ez egy igazi démoni ország…*

**DANIEL:** Menj el egy afrikai kirándulásra, és nem kell többé, hogy meggyőzzenek. Ez valóságos és nagyon is igazi. Nos, ezek a varázsló-doktorok különböző szinteken vannak, és a helyiek úgy tartják, hogy néhányuknak jobb a gondolkodásmódja, másoknak rossz. Mi tudjuk, hogy ezek mindegyike gonosz, de az ott élők úgy gondolják, hogy vannak közöttük jók és vannak rosszak. Nos, ez a hölgy még a vudu normák szerint is rossz volt. Az egyik lelkész mesélte, hogy tíz embert átkozott meg akik mind meghaltak, ketten közülük a rokonai voltak. Mindenki félt tőle, mert tudták, hogy az ő feladata az, hogy megátkozzon embereket, akik attól meghalnak. Nos, Sid, amikor megérkezünk egy városba, hogy evangelizációs hadjáratot végezzünk, akik a leginkább nem örülnek ennek, azok a varázsló-doktorok.

***SID****: Miért?*

**DANIEL**: Mivel amikor belépünk abba a városba, egy elképesztő dolog történik: boszorkányságuk nem működik! Az egyik ilyen varázsló-doktor eljött hozzánk és dühösen mondta, hogy ő azzal üzletel, hogy emberek eljönnek a házához, rálépnek a gyepén lévő kövekre és akkor a kövek beszélnek hozzá és ő üzenetet közvetít nekik elhunyt őseiktől és ezért cserébe pénzt adnak neki. Nagyon dühös volt mikor eljött hozzánk és azt mondta: "Amióta a városba érkeztél és elkezdtél prédikálni, a köveim nem beszélnek!”

***SID****: Elmondanád azok kedvéért akik nem tudják, hogy nem is a halott ősök beszélnek... De akkor ki beszél?*

**DANIEL**: Nos, a Biblia szerint ezek a familiáris szellemek tehát démonok. Nem elhunyt emberek, hanem démonok beszélnek. Pál is beszélt erről: a mi harcunk démoni hatalmasságokkal van! Ezek nem látható erők, mégis nagyon-nagyon valóságosak. Visszatérve a sztorihoz ahhoz a nőhöz, aki varázsló-doktor volt. Ott voltam az összejövetelen, ő pedig azért jött el, hogy megátkozzon és megöljön. Ott állt jobb oldalam felől elvegyülve a tömegben. Miközben prédikáltam, még csak tudatában sem voltam ottlétének. Nem éreztem a gonosz jelenlétét. Voltak nála talizmánok, fétisek, és más varázs-eszközök. Azt sem tudom, mik azok és még csak nem is érdekel. Abban a pillanatban, ahogy kinyitotta a száját, hogy rámvesse az átkot, hirtelen Isten ereje a padlóra vetette, sikoltozni kezdett, habzott a szája és úgy csúszott a földön, mint egy kígyó.

***SID****: Senki hozzá sem ért?*

**DANIEL**: Senki sem ért hozzá. Azt sem tudtam, hogy ott van. Akkor éreztem csak a gonosz jelenlétét, amikor megláttam milyen őrült módon, hisztérikusan sikoltozik ez a nő, ahogy vonaglik a földön kígyó formában. Mit gondolsz, mit csinálok egy ilyen helyzetben? Tovább prédikálok. És megmondom, miért. Ott áll előttem fél millió ember, fizettünk azért a platformért és én nem fogom azt odaadni az ördögnek. Keressen magának saját platformot. Szóval folytattam a prédikálást, de kiképeztük a helyi lelkipásztorokat ezekre az esetekre. A Biblia mond egy fontos dolgot: „Ismeret nélkül elvész az én népem” Szóval kiképeztük ezeket a helyi lelkészeket, hogy mit tegyenek ilyenkor, mivel elkerülhetetlen, hogy ilyenek történjenek egy négy-öt napos összejövetelen. A helyi lelkészek megragadták, kivitték a színpad mögötti sátorba, amit elneveztünk a kígyó gödrének, mert ott űzzük ki a démonokat az emberekből. A helyi lelkészek nem híres evangélisták, akikről könyvet is írtak, egyszerű hívők, akik képesek kiűzni a démonokat egy ilyen ismert, hatalmas erejű boszorkányból, varázsló-doktorból. Mert a valóság Jézus, aki azt mondta az átlagos hívőkről: "Hatalmat adok nektek, hogy kígyókon és skorpiókon tapossatok az ellenség minden erején, és semmi sem árthat nektek!" Szóval. Ennek a legjobb része, hogy ott vagyok a színpadon és odahozzák hozzám ezt a hölgyet. Az élő műsor kellős közepén odajöttek, épp kiűzték belőle a démonokat és Jézushoz vezették, aki elfogadta Őt Megváltójaként. Ott állt előttem a színpadon és ahogy bemutatkozott azt mondta: "Ma este azért jöttem ide, hogy megöljelek." Azt gondoltam: „Nos én is örülök, hogy találkozunk…” Majd azt mondta: "De ahelyett, hogy megöltelek volna, ma este Jézusban hívővé váltam. Mert ma este megláttam, hogy a te Jézusod hatalmasabb, mint az én boszorkányságom.” És ez az Evangélium nagy diadalma!

***SID****: Hány éves vagy most Daniel?*

**DANIEL**: 38 éves vagyok.

***SID****: Saját szolgálata alatt eddig személyesen dokumentált 21 millió Jézus Krisztus melletti döntést.*

*Mindenki benne van a szellemi harcban?*

**DANIEL**: Igen. Valójában az egész keresztény életünk, Bibliai megfogalmazásban, nagyrészt szellemi csaták megvívásáról szól. Olvassuk például a Bibliában, hogy ott van Mózes és ott van a fáraó. És úgy néz ki, a leszámolás e két férfi között zajlik. Amit azonban sokan nem vesznek észre, hogy igazából e két ember mögött álló szellemi erők küzdenek egymással. Mindketten csupán képviselői egy sokkal nagyobb szellemi csatának. A háború valójában nem Mózes és a fáraó között zajlik. Nem is Izrael gyemekei és Egyiptom között. Hanem Isten és Sátán között. Mindketten azokon keresztül működnek, akik képviselik őket. Amikor megkapod ezt a világképet, felismered, hogy Isten úgy hajtja végre céljait, hogy rajtunk keresztül győzi le az ellenség hatalmát. Azokon keresztül, akik hisznek Benne, akiket megváltott. És ugyanezt a csatát vívja egy háziasszony, ahogy egy autószerelő is, akik új szintre emelik ezt, mivel a mi felelősségünk az, hogy Isten Királyságát elhozzuk ebbe a világba és legyőzzük a Sátán erőit hogy meggyógyuljanak emberek, bárhová is megyünk. Ezért mondta Jézus a tanítványainak: "Ahogy mentek, mindenütt hirdessétek, hogy elközelített Isten Királysága! Gyógyítsátok a betegeket, tisztítsátok a leprásokat, támasszátok fel a halottakat, űzzétek ki az ördögöket. Ingyen vettétek, ingyen adjátok" Ez Isten gyermekeként tett küldetésünk mandátuma.

***SID****: Kicsit beszéltél már erről, a könyvedből egyik kedvenc fejezetem: „Hogyan végezzünk a kis háziállat sárkányunkkal?” Mit értesz ez alatt?*

**DANIEL**: Kicsit szórakoztam ezzel a fejezettel, mivel van egy nagyon népszerű rajzfilm, aminek a címe: „Így neveld a sárkányodat” és eközben arra gondoltam épp ezt csinálja a legtöbb ember: Kedvenc kis háziállatként nevelgeti sárkányát. Nekünk viszont arra kell megtanítanunk az embereket, hogyan öljék meg azt a sárkányt, melyet háziállatként tartottak. Mert ha hagyod, hogy ez a dolog növekedjen, akkor ez most aranyos lehet…

***SID****: De lehet, hogy felfal.*

**DANIEL**: Igen. Amire szükségünk van az, hogy Isten kegyelme által meglássuk a dolgok végződését már a kezdetek kezdetén, hogy azokban a pillanatokban kezdjük el a helyes döntéseket meghozni, amikor képesek vagyunk még vigyázni. Mert mondanom sem kell, hogy mikor egy sárkány megnő és kifejletté válik, szörnyeteggé válik és akkor már nagyon nehéz az irányításunk alatt tartani az életünkben. Tehát adjon Isten bölcsességet nekünk. És ezért írtam ezt a fejezetet, hogyan tudjuk felismerni ezeket a dolgokat, és már akkor kiírtani, amikor még a kezdeti szakaszában van.

***SID:*** *Azt tanítod, hogy nekünk mindenünk megvan ahhoz, hogy győzedelmes életet éljünk és nyerjünk. Olyan sokat tudsz erről mondani, hogy biztossá akarom tenni, hogy kapsz elég időt arra, hogy felszabadítsd azokat az ajándékokat magadból, amikben működsz. Nézőknek mondom: jelentkezzetek be a sidroth.org/daniel oldalra, miután ez a program befejeződött, hogy egy különleges szolgálati szegmensből részesüljetek. Daniel sokszor látta a Biblia minden csodáját, még a halottak feltámadását is.*

*Nos, láttad, amikor szó szerint csodák történtek, mikor Reinhard Bonnke beszélt. Gondoltál arra: "Mi lesz, ha az én szolgálatom alatt semmi sem történik?" Gondoltál erre?*

**DANIEL**: Persze, hogy gondoltam erre. Sőt, meg is kérdeztem Bonnke evangélistát, mivel teljesen meg voltam rémülve. Azt mondtam: "Bonnke pásztor, mi van, ha senki sem gyógyul meg?" Válasza megváltoztatta az életemet és hiszem, hogy másokét és meg fogja. Azt mondta: "Daniel, ha imádkozol kilenc emberért, és egyikük sem gyógyul meg; úgy imádkozz a tizedikért, mintha előtte az összes kilenc meggyógyult volna. Mert a te tapasztalatod nem változtatja meg Isten szavát." Egy életre szóló leckét tanultam aznap a hit emberétől.

***SID****: De jó!*

**DANIEL**: Igen. Megtanultam, hogy a hit emberének lenni nem az, hogy mindig megkapod a kívánt eredményt. Hanem az, hogy a bizalmad, Isten szavában van lehorgonyozva. Kedves barátom, hadd bátorítsalak most: talán még nem láttad meg azt az áttörést, amelyet a természetfölötti kapcsán vársz. De ne add fel! Menj tovább! Bízz továbbra is az Úrban! Kapaszkodj bele az ígéretébe, Isten Szavába! Isten pedig nem ember, hogy hazudjon! Az áttörésed igenis el fog jönni! A Jézus nevében!

***SID****: Miért van nagy hangsúly téve a csodákra? Rendben van, te evangélista vagy, neked szükséged van rá. De mi a helyzet egy átlagos hívő emberrel? Neki miért kell csodákban élnie?*

**DANIEL**: Nos, az első kérdésem: miért ne akarnának csodákban élni? Miért érnék be egy alacsonyabb szinttel, amikor van több? Amikor ott van a természetfeletti csodálatos élet egész világa, amiben élhetsz! Az egész keresztény élet vagy természetfeletti, vagy semmi. Még csak meg sem térhettél volna természetfeletti csoda nélkül. Az összes csoda közül ez a legnagyobb! Jézus ezt mondta: "Ha újjá nem születsz, nem láthatod meg Isten Királyságát! Nem léphetsz be a mennyországba." Kereszténynek lenni tehát kezdettől a végig: természetfelettinek lenni! Lehetetlen ebben a világban úgy élni, hogy nem lépünk bele ebbe.

***SID****: Tudom, hogy láttál halottakat feltámadni. Mondj nekem egy esetet.*

**DANIEL**: Igen, érdekes módon ezalatt a három napos összejövetelen történt, amiről már beszéltem, két feltámadás is történt.

***SID****: Nos, melyik volt jobb? Csak ugratlak…*

**DANIEL**: Hát, hadd mondjam el a történetet. Tehát Sapele városában voltam, Nigériában.

***SID****: Oké, meséld el mindkét esetet.*

**DANIEL**: Rendben.

***SID****: Egy kis hang a fülemben ezt kérte...*

**DANIEL**: Mindkettőt elmesélem. Tehát, egy anya elhozta gyermekét az összejövetelre, aki nagyon beteg volt, és sokan jönnek úgy ezekre az alkalmakra, hogy csodára van szükségük. Nyílván. Így ezek az alkalmak nagyon hosszúak. Nem úgy, mint Amerikában, ahol érkezéstől számítva 45 perc alatt már kint is vagy... Néhány ilyen alkalom hat óra hosszáig is eltart. Az alkalom alatt ez a fiúgyermek az édesanyja karjaiban halt meg. Összeesett, ébresztgette az anyja, de nem tért magához, mivel halott volt. Ott kint a terepen van egy orvosi sátor. Oda vitte el. Az orvosok megvizsgálták és azt mondták, "Semmit nem tehetünk. Halott. Vidd oda őt az evangelistához, hadd imádkozzon érte.” És így órákig állt a színpad lépcsőjén, és rám várt. És mire én odamentem hozzá, olyannyira halott volt, hogy a teste elkezdett bűzleni. Amikor odaléptem a hölgyhöz, nem tudtam mi a baj, csak azt láttam, hogy egy kis test lóg a karjában. Tudtam, hogy valami szörnyű történt és odamentem, hogy imádkozzam a fiúért, és ő elengedte a karjából. Elkaptam és magamhoz szorítottam.

***SID****: Örülök, hogy elkaptad.*

**DANIEL**: Igen, nem tudtam, hogy meghalt, azt hittem csak beteg. Kb. 30 másodpercig imádkoztam, átadtam a gyereket az anyának, beültem a kocsiba és ahogy vezettem, a távolból láttam magam mögött, hogy hatalmas öröm tört ki. Nem tudtam, mi történt, amíg másnap este megérkeztünk a területre. A kampányrendezőm jött hozzám és azt mondta: "Daniel, meglepetésem van számodra." És elvitt engem a színpad hátuljához, és ott volt ez a kisfiú. Körbe futkosott, játszott, teljesen meggyógyult, nem volt többé beteg, feltámadt a halálból. Szinte pontosan ugyanez történt most, mint ezen a nigériai kampányon, csupán néhány napja, a múlt héten. Jött hozzám egy anya, ezúttal egy kislánnyal. Mostmár én is nagyobb figyelmet fordítottam erre, mert annyira hasonló volt az előző esethez, ahogy a karomba tette a halott kisgyermekét. Meggyőződtem róla, hogy nincs szívverése és nem lélegzett. Gyönyörű kis arcán a szemei beesve. Imádkoztam érte és átadtam édesanyjának, majd néhány perccel később visszatért az életbe. Saját szemeinkkel láttuk, hogy Jézus él. Még mindig gyógyítja a betegeket, feltámasztja a halottakat és mindenféle csodákat tesz.

***SID****: Isten szólt hozzád arról, hogy mi fog történni ebben az évtizedben.*

**DANIEL**: Igen. Az Úr már néhány évvel ezelőtt beszélt nekem erről az évtizedről, és azt mondta: "Ez az elkövetkező évtized a kettős aratás évtizede lesz." Az alábbi történik, amikor Isten egy ilyen dolgot mond: két választási lehetőséged van. Vagy elutasítod és azt mondod: ez hiper-hit és csupán csak szavak, vagy hittel meg is ragadhatod. Az egész szolgálatunkat hittel végezzük és hisszük, hogy Isten 150 millió embert ment meg az elkövetkező 10 évben. És nem csak ezt hisszük, Sid, hanem azt is, hogy ez az elkövetkező évtized szikrázni fog az evangelizáció legnagyobb mozgalmától a világtörténelemben. 10 év múlva a világ nem úgy fog kinézni, ahogy ma. Nem lesz egy, kettő vagy három nagy evangélista, aki ezeket a nagy összejöveteleket tartja. Több tízezer ember lesz a világ minden tájáról, akik együttesen fogják betakarítani ezt a hatalmas aratást, mielőtt Jézus visszatér.

***SID****: Vannak olyan hívő emberek, akik az alvó óriások, akik most figyelnek minket. Szeretném, ha most hozzájuk beszélnél, hogy felébredjenek.*

**DANIEL**: Nos barátom, talán tudod, hogy rólad van most szó. Talán tudod, hogy már gyermekkorod óta valamilyen célra kaptál elhívást. Hogy az életed célja nem annyi, hogy naponta 8:00–tól 5:00-ig munkába menj, hogy kifizethesd a számlákat, felnevelj néhány gyereket, aztán meghalj. Érzed a szellemedben, hogy Isten arra teremtett téged, hogy örökre szóló tetteket vigyél véghez. Arra alkotott téged, hogy olyan dolgokat tegyél, ami számít. Emlékszem, ahogy Bonnke evangélista mondta nekem évekkel ezelőtt, hogy amikor még kisfiú volt, több testvére közül az egyik orvos akart lenni. A másik meg ügyvéd. És amikor az apja megkérdezte: - Reinhard, te mi akarsz lenni? Azt mondta: "Apa, rájöttem valamire. Arra, hogy halandó kezeimmel segíthetek Isten örök királyságának felépítésében. És halandó ajkaimmal segíthetek az örökkévaló Evangélium hirdetésében." Barátom, figyelj! Csakis egyetlen dolog számít ebben a világban. Az Isten akarata szerint élt élet. A Biblia azt mondja, hogy az, aki Isten akaratát cselekszi, örökké megmarad. Azt mondod: mi Isten akarata? Ez nagyon egyszerű. Péter azt mondta: Isten nem akarja, hogy bárki is elvesszen, hanem azt akarja, hogy mindenki megmeneküljön. Daniel azt mondja: „akik sokakat az igazságra vezetnek, úgy ragyognak majd, mint égen a csillagok!” Kihívás elé akarlak állítani: hagyd abba, hogy beéred annyival, hogy csupán az élet alacsonyabb örömeiért és kielégítéséért élj! Ragadd meg azt az elhívásod, amire Isten teremtett téged! Kezd el megfutni a futásodat, mert az egész Menny bátorít! Benne élünk az utolsó idők utolsó napjaiban! Az egész történelem legnagyszerűbb pillanatai ezek. És azt mondom, ha nem Te, akkor ki? Ha nem most, akkor mikor? Ha nem itt, akkor hol? Itt az idő, hogy felkelj és foglald el a helyed Jézus nevében!